“Yénə́, mə tóē Besalel onyǔ, mǎn Uri, mǎn Hûr, yǎ ndâ bod Yúda. 3Mə dzála nyé ai Ǹsísīm Zāmbá, ákə̄ŋ, á fəg, ai á ńyəmán ḿbɔán mə́sú bísíé məkyaí mə́sə, 4ású yə̄ nâ á bui fəg, á kǒm fə̄ byə́m, ai mvɔ́d, ai sílíba ai bikie. 5Ású yə̄ nâ á sɔ́ndi məkɔ́g, á wam bilé á bɔ bisíé nālá məkyaí mə́sə. 6Mǎ bág nye Oholiav, mǎn Ahisamak, yǎ ndâ bod Dan, ńdɔ̄ fə mə̌ fūdī é bod bə́sə̄ bə́ nə́ ákəŋ fəg dzam âbum ású yə̄ nâ bə́ dzálā bísíé bísə mǎyi wa béndē nə̄ ó bɔ. 7Ndá bikóan, árka amvóé, ai alatâr etsíg biyə́m yā á bə́dē nyé á yób ai é byə́m bīsə̄ yā Ébə̌m, 8tə́bə́lə ai byə́m bísə̄ yā étē, etə́le bəkéndele ai é byə́m bísə̄ yā étē, alatâr balabínda, 9alatâr edígi mətúnuŋa ai bibəlan bísə, bísin ai etə́lega dzíé, 10biyé mə́bóg, biyé bí álatâr ású fada Áron, ai byə́m bí bɔ́n bóé, 11ású ésíé fada, m̀fúfúb ḿbɔ́n ai ótú wányum m̀bəŋ ású etɔbɔgɔ Ńtondôbə. É mam mə́sə̄ málā bâyi mɔ́ dzála anə́ mə̄ hə́ bénde wa.” Awɔí Sábad 12Ǹtondôbə nyé ai Mósɛs nâ: